สากลวิทยาลัยภูมินท์นีติศาสตร์และวิทยาศาสตร์เศรษฐกิจ

สากลวิทยาลัยภูมินท์นีติศาสตร์และวิทยาศาสตร์เศรษฐกิจ ( สากลวิทฺยาลัยภูมินฺทนีติสาสฺตฺรนิงวิทฺยาสาสฺตฺรเสฎฺฐกิจฺจ; อักษรย่อ : ស.ភ.ន.វ.ស. (ส.ภ.น.ว.ส.), : RULE) เป็นสถาบันอุดมศึกษาแห่งแรกของกัมพูชา ก่อตั้งในปี ค.ศ. 1949 โดยใช้ชื่อว่า วิทยาสถานชาตินีติศาสตร์ นโยบาย และเศรษฐกิจ ( วิทฺยาสฺถานชาตินีติสาสฺตฺร นโยบาย นิง เสฎฺฐกิจฺจ) ในปี ค.ศ. 1957 ได้มีพระราชกฤษฎีกา ประกาศให้วิทยาสถานมีฐานะกลายเป็นเป็นคณะ แต่ในภายหลังได้ยกฐานะเป็นมหาวิทยาลัยในปี ค.ศ. 2003 ภายใต้ชื่อปัจจุบัน เพื่อเป็นเครื่องบ่งชี้ว่ามหาวิทยาลัยมุ่งเน้นการเรียนการสอนที่ไปที่นิติศาสตร์และเศรษฐศาสตร์เป็นหลัก แต่อย่างไรก็ดี ภายหลังมหาวิทยาลัยก็ได้เปิดการเรียนการสอนในสาขาอื่นด้วย โดยปัจจุบันมหาวิทยาลัยมี 4 คณะ 2 บัณฑิตวิทยาลัย และหนึ่งศูนย์สำหรับฝึกนักกฎหมาย ปัจจุบันมหาวิทยาลัยได้รับการยอมรับว่าเป็นสถาบันอุดมศึกษาแห่งที่มีชื่อเสียงด้าน นิติศาสตร์ เศรษฐศาสตร์ และการบริหารธุรกิจ

 บุคคลากรและการเรียนการสอน 

ในปี ค.ศ. 2011 ถึง ค.ศ. 2012 มีนักศึกษา 17,992 คน มีสัดส่วนนักศึกษาหญิง 42.8 % โดยแบ่งเป็นนักศึกษาปริญญาตรี 16,239 คน สัดส่วนนักศึกษาหญิง 44 % ส่วนนักศึกษาระดับบัณฑิตศึกษา 1,753 คน มีสัดส่วนนักศึกษาหญิง 25.7 % มีนักศึกษาต่างชาติ 29 คน ทั้งจาก ลาว เวียดนาม เกาหลีใต้ และฝรั่งเศส 

นอกจากนี้ นับจากปี ค.ศ. 1993 มหาวิทยาลัยยังได้ส่งนักศึกษาที่มีความสามารถไปศึกษาต่อยังต่างประเทศรวมแล้วกว่า 1,015 คน โดนเฉพาะปี ค.ศ. 2011 ถึง ค.ศ. 2012 มหาวิทยาลัยได้ส่งไปแล้ว 57 คน โดยมีสัดส่วนนักศึกษาหญิง 24 คน และมหาวิทยาลัยยังได้ส่งเสริมนักศึกษาที่มีความสามารถโดดเด่นด้านกฎหมายไปแข่งขันในระดับนานาชาติ ทั้งในสหรัฐอเมริกา ไอร์แลนด์ ฮ่องกง ซึ่งก็ได้ผลการตอบรับมาเป็นอย่างดี 

ในปี ค.ศ. 2012 มหาวิทยาลัยมีอาจารย์เต็มเวลา 98 คน อาจารย์พิเศษ 395 คน อาจารย์ต่างชาติที่มาแลกเปลี่ยน 69 คน อาจารย์ต่างชาติประจำ 17 คน  และเจ้าหน้าที่ 195 คน (หญิง 50 คน) ซึ่งแบ่งเป็นเจ้าหน้าที่ประจำ 115 คน (หญิง 24) และเจ้าหน้าชั่วคราว 80 (หญิง 26) 

การเรียนการสอนเป็นระบบสองภาคการศึกษา กำหนดเวลา 4 ปี (8 ภาคการศึกษา) สำหรับระดับปริญญาตรี และ 2 ปี (6 ภาคการศึกษา) สำหรับปริญญาโท โดยมีเงื่อนไขการรับเข้าเรียนดังนี้

 ระดับปริญญาตรี 
ผู้สมัครต้องจบการศึกษามัธยมปลาย หลักสูตรในระดับปริญญาตรีได้แก่       
 คณะนิติศาสตร์ (Faculty of Law)
 นิติศาสตร์ (ภาษาเขมร)
 นิติศาสตร์ (ภาษาอังกฤษ)
 นิติศาสตร์ (3 ภาษา : ภาษาอังกฤษ ภาษาเขมร ภาษาฝรั่งเศส)
 รัฐประศาสนศาสตร์ (Faculty of Public Administration)
 รัฐประศาสนศาสตร์บัณฑิต (Bachelor in Public Administration)
 เศรษฐศาสตร์และการบริหาร (Faculty of Economics and Management)
 เศรษฐศาสตร์บัณฑิต (Bachelor in Economics)
 บริหารธุรกิจบัณฑิต (Bachelor in Business Administration)
 บัชญีบัณฑิต (Bachelor in Accounting)
 การเงิน-การธนาคารบัณฑิต (Bachelor in Finance and Banking)
 เศรษฐศาสตร์ (Faculty of Information Economics)
 เศรษฐศาสตร์บัณฑิต (Bachelor in Information Economics)

 ระดับบัณฑิตศึกษา 

ผู้สมัครที่สำเร็จการศึกษาระดับปริญญาตรีด้านนิติศาสตร์ เศรษฐศาสตร์ และสาขาอื่นที่เกี่ยวข้อง หรือผู้สมัครที่จบปริญญามหาบัณฑิต หรือ ปริญญาเอกสาขาใดก็ได้สามารถเข้าเรียนได้โดยตรง ระดับบัณฑิตศึกษามีหลักสูตรดังนี้คือ 

 ระดับปริญญาโท 
 คณะนิติศาสตร์
 รัฐประศาสนศาสตร์มหาบัณฑิต (Master in Public Administration ; MPA )
 กฎหมายเอกชนมหาบัณฑิต   (Master in Private Law ; MPL )
 กฎหมายธุรกิจระหว่างประเทศและการว่าความบริษัทมหาบัณฑิต (Master in International Business Law and Corporate Counsel ; MIB )
 เศรษฐศาสตร์และการบริหาร
 บริหารธุรกิจมหาบัณฑิต (Master of Business Administration ; MBA )
 บริหารธุรกิจมหาบัณฑิต (การเงิน) (Master of Business Administration in Finance ; MBA-Finance )
 บริหารธุรกิจมหาบัณฑิต (การตลาด) (Master of Business Administration in Marketing ; MBA-Marketing )
 บริหารการท่องเที่ยวมหาบัณฑิต (Master in Tourism Management)
 ศูนย์ฝึก
 ศูนย์ฝึกนักกฎหมาย (Lawyer's Training Center)
 ระดับปริญญาเอก 
 มหาวิทยาลัยมีแผนที่จะเปิดหลักสูตรนิติศาสตร์ดุษฎีบัณฑิต (LL.D) และ เศรษฐศาสตร์ดุษฎีบัณฑิต (PhD) ในอนาคต

 ความร่วมมือทางวิชาการ 

มหาวิทยาลัยมีความร่วมมือทางวิชาการกับมหาวิทยาลัยและสถาบันวิจัยต่างชาติ 19 แห่ง จาก ลาว ฝรั่งเศส ญี่ปุ่น เกาหลีใต้ เวียดนาม สหรัฐอเมริกา และไทย โดยมีการให้ทุนการศึกษาแก่นักศึกษาของมหาวิทยาลัยเฉลี่ยประมาณปีละ 30 ทุน สถาบันการศึกษาที่ให้ความร่วมมือและมอบทุนการศึกษาแก่นักศึกสากลวิทยาลัยภูมินท์นีติศาสตร์และวิทยาศาสตร์เศรษฐกิจ ได้แก่ 
 มหาวิทยาลัย  ที่ตั้ง บัณฑิตวิทยาลัย คณะนิติศาสตร์ มหาวิทยาลัยนะโงะยะ (Nagoya University Graduate School of Law) เมืองนะโงะยะ จังหวัดไอชิ  มหาวิทยาลัยวะเซะดะ  ชินจูกุ โตเกียว  Transnational Law and Business University (TLBU)  จังหวัดคย็องกี มหาวิทยาลัยมิชิแกน  แอนน์อาร์เบอร์   EMLYON Business School   ลียง  Saga University  ซะงะ  Centre Franco-Vietnamien de Gestion (CFVG)   ESCP-EAP European School of Management  ปารีส  CERAM Sophia Antipolis Business School  Audencia Nantes School of Management  น็องต์  Université de Bretagne Occidentale (UBO)  แคว้นเบรอตาญ  Université Lumière Lyon 2  ลียง  Université Jean Boulin Lyon 3  ลียง  English Language Institute (ELI)   University of Pantheon-ASSAS Paris II  ปารีส  University of Paris, Sorbonne Paris IV  ปารีส  University of Pantheon, Sorbonne Paris I  ปารีส  Université Paris Dauphine (Paris 9)  ปารีส  สถาบันเทคโนโลยีแห่งเอเชีย  จังหวัดปทุมธานี  มหาวิทยาลัยแห่งชาติเวียดนาม นครโฮจิมินห์ นครโฮจิมินห์  Eastern Illinois University  ชาลส์ตัน   East West Management Institute (EWMI)   Handong International Law School   SEATRANET (South East Asia Trade Policy Training Networks)   Organisation Nationales d’Études Politiques et Administration (ONPA)   Japan-Jurist-League (JJL)   เครือข่ายมหาวิทยาลัยอาเซียน (AUN)  องค์กรกลุ่มมหาวิทยาลัย

 อ้างอิง 

ภูมินท์นีติศาสตร์และวิทยาศาสตร์เศรษฐกิจ
หมวดหมู่:เครือข่ายมหาวิทยาลัยอาเซียน